31982L0050
L 027/22
JURNALUL OFÍCIAL AL UNIUNII EUROPENE
DIRECTIVA CONSILIULUI
din 19 ianuarie 1982
de modificare a primei Directive a Consiliului din 23 iulie 1962 de stabilire a unor norme comune pentru anumite tipuri de transport rutier de marfă între statele membre
(82/50/CEE)
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene, în special articolul 75 alineatul (1),
având în vedere propunerea Comisiei,
având în vedere avizul Parlamentului European (1),
având în vedere avizul Comitetului Economic și Social (2),
întrucât este oportun să se prevadă că anumite tipuri de transport, exceptate de la sistemele de contingentare în conformitate cu Prima Directivă din 23 iulie 1962 (3), astfel cum a fost modificată ultima dată prin Directiva 80/79/CEE (4), ar trebui de asemenea să fie exceptate de la orice alt sistem de autorizare;
întrucât anumite alte tipuri de transport pot fi exceptate de la orice sistem de contingentare sau de autorizare,
ADOPTĂ PREZENTA DIRECTIVĂ:
Articolul 1
(1) La anexa I la Prima Directivă din 23 iulie 1962 se adaugă următorul text:
14. Transportul pieselor de schimb pentru nave maritime și avioane.
15. Tranzitul, în stare neîncărcată, al unui vehicul utilizat la transportul de mărfuri și care este destinat să înlocuiască un vehicul devenit neutilizabil într-un stat membru, altul decât cel în care este înregistrat, și continuarea transportului, de către vehiculul de înlocuire, sub acoperirea autorizației emise pentru vehiculului care a devenit neutilizabil.
16. Transportul de obiecte și lucrări de artă pentru expoziții sau în scopuri comerciale.
17. Transportul ocazional de obiecte și materiale exclusiv publicitare sau informative.
18. Transportul de materiale, accesorii și animale la sau de la spectacole de teatru, muzicale sau cinematografice ori evenimente sportive, spectacole de circ, expoziții sau târguri, precum și la sau de la transmisiuni radio și de televiziune sau filme.”.
(2) Anexa II la prima directivă din 23 iulie 1962 se modifică după cum urmează:
(a)
formularea punctului 2 se înlocuiește cu următorul text:
2. Transportul de produse utilizabile ca provizii pentru navele maritime și pentru avioane.”;
(b)
punctele 3, 5 și 6 se elimină.
Articolul 2
Statele membre iau măsurile necesare pentru a se conforma prezentei directive până la 1 ianuarie 1983 cel târziu. Statele membre informează Comisia cu privire la aceasta până la 1 iulie 1982.
Articolul 3
Prezenta directivă se adresează statelor membre.
Adoptată la Bruxelles, 19 ianuarie 1982.